title: Kommissionens gennemførelsesforordning (EU) nr. 211/2012 af 12. marts 2012 om tarifering af varer i den kombinerede nomenklatur

text:
               13.3.2012

               DA

               Den Europæiske Unions Tidende

               L 73/1

         KOMMISSIONENS GENNEMFØRELSESFORORDNING (EU) Nr. 211/2012
   af 12. marts 2012
   om tarifering af varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:

               (1)

               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.

               (2)

               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.

               (3)

               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2 ud fra den begrundelse, der er anført i kolonne 3.

               (4)

               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med EU-retten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2) i et tidsrum på tre måneder.

               (5)

               Toldkodeksudvalget har ikke afgivet udtalelse inden for den af formanden fastsatte frist —

         VEDTAGET DENNE FORORDNING:
   Artikel 1
   De varer, der er anført i kolonne 1 i skemaet i bilaget, tariferes i den kombinerede nomenklatur i den i kolonne 2 i skemaet nævnte KN-kode.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med EU-retten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 12. marts 2012.

            På Kommissionens vegne For formanden

         Algirdas ŠEMETA

            Medlem af Kommissionen

      (1)  EFT L 256 af 7.9.1987, s. 1.

      (2)  EFT L 302 af 19.10.1992, s. 1.

      BILAG

                  Varebeskrivelse

                  Tarifering
                  (KN-kode)

                  Begrundelse

                  (1)

                  (2)

                  (3)

                  Varen har følgende sammensætning (i vægtprocent):

                              —

                              ethylalkohol

                              70

                              —

                              benzin

                              30.

                        Varen transporteres i bulk.

                  2207 20 00

                  Tarifering i henhold til almindelig tariferingsbestemmelse 1, 3 a) og 6 vedrørende den kombinerede nomenklatur og teksten til KN-kode 2207 og 2207 20 00. I henhold til almindelig tariferingsbestemmelse 3 a) har pos. 2207 en mere specificeret varebeskrivelse end pos. 3824, som har en mere almindelig varebeskrivelse. Tarifering under pos. 3824 er derfor udelukket.
                  Varen er en simpel blanding af ethylalkohol og benzin. Andelen af benzin i varen gør den uegnet til drikkebrug, men forhindrer ikke dens anvendelse til industrielle formål (se også Forklarende Bemærkninger til HS, pos. 2207, fjerde stykke).
                  Varen skal derfor tariferes under KN-kode 2207 20 00 som denatureret ethylalkohol.


title: Kommissionens gennemførelsesforordning (EU) nr. 887/2011 af 5. september 2011 om godkendelse af et præparat af Enterococcus faecium CECT 4515 som fodertilsætningsstof til slagtekyllinger (indehaver af godkendelsen er Norel S.A.)  EØS-relevant tekst

text:
               6.9.2011

               DA

               Den Europæiske Unions Tidende

               L 229/7

         KOMMISSIONENS GENNEMFØRELSESFORORDNING (EU) Nr. 887/2011
   af 5. september 2011
   om godkendelse af et præparat af Enterococcus faecium CECT 4515 som fodertilsætningsstof til slagtekyllinger (indehaver af godkendelsen er Norel S.A.)
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
   ud fra følgende betragtninger:

               (1)

               Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for meddelelse af en sådan godkendelse.

               (2)

               Der er i overensstemmelse med artikel 7 i forordning (EF) nr. 1831/2003 indgivet en ansøgning om godkendelse af præparatet af Enterococcus faecium CECT 4515. Ansøgningen var vedlagt de oplysninger og dokumenter, der kræves i henhold til artikel 7, stk. 3, i forordning (EF) nr. 1831/2003.

               (3)

               Ansøgningen vedrører godkendelse i kategorien »zootekniske tilsætningsstoffer« af det i bilaget opførte præparat som tilsætningsstof til foder til slagtekyllinger.

               (4)

               Den Europæiske Fødevaresikkerhedsautoritet (EFSA) konkluderede i sin udtalelse af 16 marts 2011 (2), at Enterococcus faecium CECT 4515 under de foreslåede betingelser for anvendelse ikke har skadelige virkninger på dyrs sundhed, forbrugernes sundhed eller miljøet, og at tilsætningsstoffet kan forbedre slagtekyllingers vækstrate og forholdet mellem foderindtag og tilvækst. EFSA mener ikke, at der er behov for særlige krav om overvågning efter markedsføringen. EFSA gennemgik i sin udtalelse ligeledes den rapport om analysemetoden for fodertilsætningsstoffet, der blev forelagt af det i henhold til forordning (EF) nr. 1831/2003 oprettede EF-referencelaboratorium.

               (5)

               Vurderingen af præparatet af Enterococcus faecium CECT 4515 viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Derfor bør anvendelsen af dette præparat godkendes som anført i bilaget til nærværende forordning.

               (6)

               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —

         VEDTAGET DENNE FORORDNING:
   Artikel 1
   Det i bilaget opførte præparat, der tilhører tilsætningsstofkategorien »zootekniske tilsætningsstoffer« og den funktionelle gruppe »tarmflorastabilisatorer«, tillades anvendt som fodertilsætningsstof på de betingelser, der er fastsat i bilaget.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 5. september 2011.

            På Kommissionens vegne

         José Manuel BARROSO

            Formand

      (1)  EUT L 268 af 18.10.2003, s. 29.

      (2)  EFSA Journal 2011; 9 (3):2118.

      BILAG

                  Tilsætningsstoffets identifikationsnummer

                  Navn på indehaveren af godkendelsen

                  Tilsætningsstof

                  Sammensætning, kemisk betegnelse, beskrivelse og analysemetode

                  Dyreart eller -kategori

                  Maksimumsalder

                  Minimumsindhold

                  Maksimumsindhold

                  Andre bestemmelser

                  Godkendelse gyldig til

                  CFU/kg fuldfoder med et vandindhold på 12 %

                     Kategori: zootekniske tilsætningsstoffer. Funktionel gruppe: tarmflorastabilisatorer

                  4b1713

                  Norel S.A.

                     Enterococcus faecium CECT 4515

                                 Tilsætningsstoffets sammensætning:

                              Præparat af Enterococcus faecium CECT 4515, der indeholder mindst 1 × 109 CFU/g tilsætningsstof.

                                 Aktivstoffets karakteristika:

                                 Enterococcus faecium CECT 4515

                                 Analysemetode
                                  (1):

                                          Tælling ved pladespredningsmetoden under anvendelse af galdeesculinazidagar (EN 15788)

                                          Identifikation: PFG-elektroforese (pulsed field gel electrophoresis).

                  Slagtekyllinger

                  —

                  1 × 109

                  —

                              1.

                              I brugsvejledningen for tilsætningsstoffet og forblandingen angives oplagringstemperatur, holdbarhed og pelleteringsstabilitet.

                              2.

                              Kan bruges i foder, der indeholder et af de tilladte coccidiostatika monensinnatrium, diclazuril, nicarbazin, decoquinat, robenidinhydrochlorid, semduramycinnatrium, narasin, salinomicinnatrium, lasalocidnatrium narasin/nicarbazin eller maduramycinammonium.

                              3.

                              Sikkerhedsforanstaltninger: Der skal bæres åndedrætsværn under håndteringen.

                  26 september 2021

         (1)  Nærmere oplysninger om analysemetoderne findes på EF-referencelaboratoriets hjemmeside: http://irmm.jrc.ec.europa.eu/EURLs/EURL_feed_additives/Pages/index.aspx


title: Kommissionens gennemførelsesforordning (EU) nr. 458/2014 af 29. april 2014 om tarifering af visse varer i den kombinerede nomenklatur

text:
               6.5.2014

               DA

               Den Europæiske Unions Tidende

               L 133/39

         KOMMISSIONENS GENNEMFØRELSESFORORDNING (EU) Nr. 458/2014
   af 29. april 2014
   om tarifering af visse varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:

               (1)

               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.

               (2)

               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.

               (3)

               Ifølge de almindelige bestemmelser bør varerne i kolonne 1 i tabellen i bilaget tariferes under de(n) KN-kode(r), der er anført i kolonne 2, ud fra den begrundelse, der er anført i kolonne 3.

               (4)

               Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 12, stk. 6, i Rådets forordning (EØF) nr. 2913/92 (2). Denne periode bør fastsættes til tre måneder.

               (5)

               For så vidt angår vare 1 i bilaget har Toldkodeksudvalget ikke afgivet udtalelse inden for den af formanden fastsatte frist; for så vidt angår vare 2 i bilaget er foranstaltningerne i denne forordning i overensstemmelse med udtalelse fra Toldkodeksudvalget —

         VEDTAGET DENNE FORORDNING:
   Artikel 1
   De varer, der er anført i kolonne 1 i tabellen i bilaget, tariferes i den kombinerede nomenklatur under de KN-koder, der er nævnt i kolonne 2 i tabellen.
   Artikel 2
   Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 12, stk. 6, i forordning (EØF) nr. 2913/92 i en periode på tre måneder fra denne forordnings ikrafttræden.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 29. april 2014.

            På Kommissionens vegne

            For formanden

         Algirdas ŠEMETA

            Medlem af Kommissionen

      (1)  EFT L 256 af 7.9.1987, s. 1.

      (2)  Rådets forordning (EØF) nr. 2913/92 af 12. oktober 1992 om indførelse af en EF-toldkodeks (EFT L 302 af 19.10.1992, s. 1).

      BILAG

                  Varebeskrivelse

                  Tarifering
                  (KN-kode)

                  Begrundelse

                  (1)

                  (2)

                  (3)

                              1.

                              Et digitalt apparat, der er udformet som et traditionelt videokamera til optagelse og lagring af videobilleder i en intern hukommelse eller på et hukommelseskort.
                              Apparatet er forsynet med en ladningskoblet enhed (CCD) på 0,8 megapixel og en foldbar søger af LCD-typen med diagonalmål på 7 cm (2,7 tommer), der benyttes, når billeder optages, eller som skærm til gengivelse af tidligere optagne billeder.
                              Apparatet har følgende interfaces:

                                          —

                                          slot til hukommelseskort

                                          —

                                          udgang til composite videosignal

                                          —

                                          lydudgang

                                          —

                                          USB.

                                    Den maksimale opløsning af stillbilleder er 1 600 × 1 200 pixels (1,92 megapixels).
                              Apparatet kan optage video med 50 billeder i sekundet med en maksimal opløsning på 720 × 576 pixels.
                              Apparatet har en optisk zoom-funktion, som fungerer ved videooptagelse.
                              Efter frembydelse kan der ikke overføres filer til apparatet fra en automatisk databehandlingsmaskine via USB-interfacet.

                  8525 80 91

                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 3 til afsnit XVI, og teksten til KN-kode 8525, 8525 80 and 8525 80 91.
                  I betragtning af apparatets objektive kendetegn, herunder design og form, den ladningskoblede enhed med en lav opløsning på 0,8 megapixel, mulighed for at optage video i standard dvd-kvalitet (opløsning på 720 × 576 pixels med 50 billedet i sekundet) og stillbilleder af ringe kvalitet (en maksimal opløsning på 1,92 megapixels), er det apparatets primære funktion at optage og lagre videobilleder i overensstemmelse med bestemmelse 3 til afsnit XVI (se også Den Europæiske Unions Domstols kendelse af 9. december 2010 i sag C-193/10 KMB Europe mod Hauptzollamt Duisburg (Sml. 2010 II, s. 12903, præmis 23-25).
                  Selv om kameraet optager video med en opløsning, der er lavere end 800 × 600 pixels, ændrer det ikke ved apparatets primære funktion. Tarifering under underposition8525 80 30 som digitalkamera er derfor udelukket.
                  Apparatet er kun i stand til at optage lyd og billeder fra fjernsynskameraet, og efter frembydelse er det ikke muligt for en person, som ikke er i besiddelse af særlige kompetencer, ved en simpel ændring af apparatet at overføre filer til kameraet.
                  Varen skal derfor tariferes under KN-kode 8525 80 91 som videokamera, der kun er i stand til at optage lyd og billeder fra fjernsynskameraet.

                              2.

                              Et digitalt apparat, der er udformet som et traditionelt videokamera til optagelse og lagring af videobilleder i en intern hukommelse eller på et hukommelseskort.
                              Apparatet er forsynet med en ladningskoblet enhed (CCD) på 0,8 megapixel og en foldbar søger af LCD-typen med diagonalmål på 7 cm (2,7 tommer), der benyttes, når billeder optages, eller som skærm til gengivelse af optagne billeder.
                              Apparatet har følgende interfaces:

                                          —

                                          slot til hukommelseskort

                                          —

                                          udgang til composite videosignal

                                          —

                                          lydudgang

                                          —

                                          USB.

                                    Den maksimale opløsning af stillbilleder er 1 600 × 1 200 pixels (1,92 megapixels).
                              Apparatet kan optage video med 50 billeder i sekundet med en maksimal opløsning på 720 × 576 pixels.
                              Apparatet har en optisk zoom-funktion, som kan fungere ved videooptagelse.
                              Efter frembydelse kan der overføres filer til apparatet fra en automatisk databehandlingsmaskine via USB-interfacet.

                  8525 80 99

                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 3 til afsnit XVI, og teksten til KN-kode 8525, 8525 80 and 8525 80 99.
                  I betragtning af apparatets objektive kendetegn, herunder design og form, den ladningskoblede enhed med en lav opløsning på 0,8 megapixel, mulighed for at optage video i standard dvd-kvalitet (opløsning på 720 × 576 pixels med 50 billedet i sekundet) og optage stillbilleder af ringe kvalitet (en maksimal opløsning på 1,92 megapixels), er det apparatets primære funktion at optage og lagre videobilleder i overensstemmelse med bestemmelse 3 til afsnit XVI (se også Den Europæiske Unions Domstols kendelse af 9. december 2010 i sag C-193/10 KMB Europe mod Hauptzollamt Duisburg (Sml. 2010 II, s. 12903, præmis 23-25).
                  Selv om kameraet optager video med en opløsning, der er mindre end 800 × 600 pixels, ændrer det ikke ved apparatets primære funktion. Tarifering under underposition 8525 80 30 som digitalkamera er derfor udelukket.
                  Da apparatet er i stand til at optage videofiler fra andre kilder end det indbyggede fjernsynskamera, er tarifering under underposition 8525 80 91 som videokamera, der kun er i stand til at optage lyd og billeder med fjernsynskameraet, udelukket.
                  Apparatet skal derfor tariferes under 8525 80 99 som andre videokameraer.